ຈີນສະແດງຄວາມເປັນຫ່ວງ ກ່ຽວກັບແຜນປ້ອງກັນປະເທດໃໝ່ ຂອງສະຫະລັດ (ເບິ່ງວີດີໂອ)
ສື່ມວນຊົນຈີນ ສະແດງຄວາມເປັນຫ່ວງ ກ່ຽວກັບແຜນການປ້ອງກັນປະເທດ ສະບັບໃໝ່ຂອງສະຫະລັດ.
ສື່ມວນຊົນແຫ່ງລັດຂອງຈີນສະແດງຄວາມເປັນຫ່ວງ ກ່ຽວກັບແຜນການປ້ອງກັນປະເທດ ຂອງສະຫະລັດ ທີ່ຫາກໍເປີດເຜີຍໃຫ້ຮູ້ຫວ່າງໄວໆມານີ້ ໂດຍເຕືອນວ່າມັນສາມາດສ້າງ ຄວາມເສຍຫາຍໃຫ້ແກ່ສາຍພົວພັນລະຫວ່າງສະຫະລັດແລະຈີນໄດ້ ໜັງສືພິມ Global Times ຂອງພັກຄອມມິວນິດຈີນ ອ້າງຄໍາເວົ້າຂອງນັກຊ່ຽວຊານດ້ານ ປ້ອງກັນປະເທດຂອງຈີນທ່ານນຶ່ງໃນວັນສຸກວານນີ້ ວ່າແຜນການປ້ອງກັນປະເທດຂອງ ສະຫະລັດ ທີ່ປະກາດໃຫ້ຮູ້ນຶ່ງມື້ກ່ອນໜ້ານີ້ ແມ່ນແນເປົ້າໝາຍໃສ່ຈີນຢ່າງຈະແຈ້ງ ໜັງສືພິມສະບັບນີ້ອ້າງຄໍາເວົ້າຂອງທ່ານ Jin Canrong ນັກວິເຄາະເຫດການປະຈໍາມະຫາ ວິທະຍາໄລ Renmin ທີ່ກ່າວວ່າ ສະຫະລັດມີຄວາມຮູ້ສຶກຖືກຂົ່ມຂູ່ໂດຍການຂະຫຍັບຂະ ຫຍາຍທາງທະຫານຢ່າງໄວຂອງຈີນ ຊຶ່ງທ່ານເຕືອນວ່າ ຍຸດທະສາດໃໝ່ຂອງອະເມຣິກາຈະ ເຮັດໃຫ້ກຸງປັກກິງມີຄວາມຮູ້ສຶກບໍ່ສະບາຍໃຈ ແລະສາມາດສ້າງຜົນກະທົບຕໍ່ສາຍພົວພັນ ລະຫວ່າງສອງປະເທດໄດ້ ປະທານາທິບໍດີສະຫະລັດ ທ່ານບາຣັກໂອບາມາ ປະກາດແຜນການປ້ອງກັນປະເທດໃໝ່ນີ້ ໃຫ້ຮູ້ໃນວັນພະຫັດຜ່ານມານີ້ ຊຶ່ງທ່ານກ່າວວ່າ ສະຫະລັດປັບປຸງການມີໜ້າຂອງຕົນໃຫ້ເຂັ້ມ ແຂງຂຶ້ນໃນພາກພື້ນເອເຊຍປາຊີຟິກ ເຖິງແມ່ນສະຫະລັດຕັດຄ່າໃຊ້ຈ່າຍໃນການປ້ອງກັນ ປະເທດຂອງຕົນລົງຫລາຍພັນລ້ານກໍຕາມ